**Κείμενο (Αρχαία Ελληνικά)**

Ὃτε αὐτός Ξέρξης, ὁ Περσῶν βασιλεύς, ἐπί τήν Ἑλλάδα ἐστρατεύετο, συστρατευόμενον εἶχεν Δαμάρατον τόν πρότερον βασιλέα Σπάρτης. Γενόμενος δέ πρό τῶν Θερμοπυλῶν, διόδου στενῆς τοῦ ὄρους Οἴτης παρά τόν Σπερχειόν ποταμόν, τοῦτον μετεπέμψατο καί εἶπεν αὐτῷ: «Ὧ Δημάρατε, σύ Ἕλλην τε καί ἀνήρ βασιλεύς εἶ πόλεως οὔτ’ ἐλαχίστης οὔτ’ ἀσθενεστάτης. Τήν νύκτα ὅλην κατάκειμαι ἐν τῇ σκηνῇ καί βουλεύομαι εἰ ἐπιχειρήσουσί μοι ἀντιτάξασθαι οἱ ἐναντίοι ἐν τῷ ὀχυρῷ, ὃ μικρῶν λίθων ἐστίν».

*Ὃτε = όταν*

*αὐτός = ο ίδιος*

*δίοδος = πέρασμα*

*μεταπέμπομαι = προσκαλώ*

*βουλεύομαι = σκέφτομαι*

*ὃ = το οποίο*

**ΑΣΚΗΣΕΙΣ**

1. Να **μεταφράσετε** το κείμενο όσο πιο πιστά μπορείτε με τη βοήθεια των λέξεων που δίνονται και αξιοποιώντας τις ομοιότητες της Αρχαίας με τη Νέα Ελληνική γλώσσα.
2. Στο κείμενο υπάρχουν 2 τύποι [**Αορίστου β**](http://ebooks.edu.gr/modules/ebook/show.php/DSGYM-C106/502/3268,13328/)΄. Να τους εντοπίσετε και να τους αναγνωρίσετε γραμματικά.
3. Να βρείτε στο κείμενο 2 [**επίθετα υπερθετικού βαθμού**](http://ebooks.edu.gr/modules/ebook/show.php/DSGYM-C106/502/3268,13324/) και να τα γράψετε στον θετικό βαθμό στο ίδιο γένος, αριθμό και πτώση.
4. Να βρείτε το είδος, την εισαγωγή και τη συντακτική λειτουργία της [**δευτερεύουσας πρότασης**](http://ebooks.edu.gr/modules/ebook/show.php/DSGYM-C106/502/3268,13324/) «εἰ ἐπιχειρήσουσί μοι ἀντιτάξασθαι οἱ ἐναντίοι ἐν τῷ ὀχυρῷ».
5. Για καθεμιά από τις παρακάτω λέξεις της Νέας Ελληνικής να βρείτε μια **ομόρριζη λέξη** από το κείμενο: πομπή – επιχείρημα – εκστρατεία – μονογονεϊκός – λόγος – κείμενο .